fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi da fi fi fi fi fi fi fi fi fi fi fi fi fi fi fi
Metsäkeijun pyyntö - Tarinatädin värityskuvat
KIRJOITTANUT JA KUVITTANUT ELINA PUOHINIEMI
Kissan, Possun ja Koiran seikkailut tunturissa jatkuvat viimeisen tarinan verran vielä – Keksi itse lisää, eiväthän ne tähän voi loppua!
Kun seikkailut olivat tulossa päätökseen, lehdet varvuista varisseet ja sammakon kuorsaus jo häiritsevän äänekästä, Kissa, Possu ja Koira alkoivat potea koti-ikävää. Oli aika lähteä.
Mutta etelään on pitkä matka pikkuruisena, ei sinne pääsisi ennen lumia millään sen kokoisena!
Kissa kurotti kohti Metsäkeijua, joka hymyili arvoituksellisesti. ”Tiedätkö sinä jotain, mitä me emme tiedä?” Kissa kysyi siltä kehräten.
Metsäkeiju nyökkäsi ja vislasi äänekkäästi.
Pian pusikoissa kohisi ja paikalle laskeutui syksyn viimeiset muuttolinnut. Niiden jättimäiseltä tuntuva koko sai Kissan, Koiran ja Possun hypähtämään taaksepäin. Kuului kauhistunut maukaisu, ulvahdus ja röhkäisy. Mutta Metsäkeiju vain hymyili iloisesti edelleen.
”Tässä on teidän kyytinne!” Keiju ilmoitti.
Kolme kaverusta ilahtui ja Possu huudahti: ”Ihanaa, me olemme kuin olemmekin siis kotona jo huomenna!” Niin vauhdikkaita olisivat heidän uudet ystävänsä.
Mutta ennen kuin eläimet kapusivat lintujen selkään, Metsäkeiju ojensi niille pienen pussukan. Siinä olisi kullekin annos pulveria, jolla ne palaisivat jälleen itsensä kokoisiksi kotiin palattuaan. Samalla Metsäkeiju esitti pyynnön: ”Tulettehan takaisin jälleen keväällä?”
Possu, Kissa ja Koira vilkaisivat toisiinsa surullisena… Näillä näkymin ensi keväänä ne seikkailisivat ihan jossain muualla. Mutta pian Koira oivalsi ja haukahti:
”Mutta tapaammehan jälleen jouluna Lumotussa metsässä!”
Kaverusten hyvästelyistä tuli niin ihanat, että muistot syksyn seikkailuista lämmittivät kevääseen asti!
Millainen onkaan tarina kaverusten kotiinpaluusta?
Kerro oma tarinasi tai jatka tarinaa Kissan, Koiran & Possun seikkailuista.
Katso videolta, miten sammakko ja menninkäinen saavat värejä ylleen.
Syksyiset värityskuvat olivat saatavilla vain syyskuun loppuun asti.
Väritettävä joulukalenteri on tulossa – Tänä vuonna se on jatko-osa Joulu lumotussa metsässä joulukalenteriin. Pysy kuulolla tilaamalla Tarinatädin uutiskirje.
Piirtää tarinankerrontaa ja yhteisöllisyyttä inspiroivia värityskuvia.
Tilaa uutiskirje ja seuraa Facebookissa
Lähetä kommentti Peruuta vastaus
Sähköpostiosoitettasi ei julkaista. Pakolliset kentät on merkitty *
← Possun ja Koiran sienestysseikkailu Keppostelua Amerikan malliin →
ja saat ensimmäisenä kuulla uusista värityskuvista!
vinkkejä värittämiseen ja tarinointiin.
Ilmestyy noin kerran kuussa!
Kiitos! Kurkkaa seuraavaksi sähköpostiisi ja vahvista uutiskirjetilauksesi.
© elinap – Elina Puohiniemi 2015-2020